मुंबई एयरपोर्ट पर कटवाया बर्थडे केक, सिंपल लुक में दिखीं खूबसूरत
रश्मिका मंदाना ने फैंस के साथ काटा केक, Spotted at Mumbai airport, looked beautiful in simple look
रश्मिका मंदाना का 5 अप्रैल को बर्थडे है। हाल ही में उन्हें एक्टर बेलमकोंडा साई श्रीनिवास के साथ मुंबई एयरपोर्ट पर स्पॉट किया गया, जिसका एक वीडियो सोशल मीडिया पर सामने आया है। इस वीडियो में रश्मिका पैपराजी के साथ केक काटती हुई नजर आईं। इस दौरान वह काफी सिंपल लुक में दिखाई दीं। एक्ट्रेस ने ग्रीन कलर की ड्रेस पहनी हुई है जिसमें वह काफी क्यूट लग रही हैं।
पैपराजी को खिलाया केक 
वीडियो में रश्मिका सरप्राइज मिलने से काफी खुश नजर आ रही हैं। उन्होंने बड़े ही प्यार से केक काटकर पैपराजी को भी खिलाया। वीडियो सामने आते ही फैंस रश्मिका के इस स्वीट जेस्चर की खूब तारीफ कर रहे हैं और साथ ही उन्हें बर्थडे की एडवांस में बधाई भी दे रहे हैं।
रश्मिका का वर्क फ्रंट
एक्ट्रेस के वर्क फ्रंट की बात करें तो वह हाल ही में सिद्धार्थ मल्होत्रा के साथ फिल्म ‘मिशन मजनू’ में नजर आई थीं। और अब जल्द ही रश्मिका अल्लू अर्जुन के साथ ‘पुष्पा: द रूल’ में दिखेंगी।
इसके अलावा रश्मिका रणबीर कपूर के साथ ‘एनिमल’ में भी नजर आएंगी ।